
REPUBLIKA HRVATSKA

       VUKOVARSKO-SRIJEMSKA  ŽUPANIJA
        OPĆINA STARI JANKOVCI

                Općinski načelnik
KLASA: 400-08/12-01/06
URBROJ: 2188/10-02-12-02
Stari Jankovci, 5. rujan 2012. godine

· Dječji vrtić: „Krijesnica Jankovci“

Stari Jankovci

· Vijeća nacionalnih manjina

PREDMET:  PREDMET:  Upute za izradu proračuna Općine Stari Jankovci
                    i financijskih planova proračunskih korisnika

                    za razdoblje 2013. – 2015. g.
                    U skladu sa odredbama Zakona o proračunu (NN broj 87/08.) dostavljamo Vam Upute za izradu Proračuna Općine Stari Jankovci i financijskih planova proračunskih korisnika za razdoblje od 2013. – 2015. godine.

                   Ove Upute se temelje i sadrže, pored zakonskih odredbi, elemente iz Smjernica ekonomske i fiskalne politike za razdoblje 2013.-2015. godine, a izrađene su na temelju Uputa Ministarstva financija o izradi proračuna i financijskih planova proračunskih i izvanproračunskih  korisnika jedinica lokalne i područne (regionalne) samouprave za razdoblje 2013. – 2015. godine.

Pod proračunskim korisnicima podrazumijevaju se tijela jedinica lokalne i područne (regionalne) samouprave, ustanove, vijeća, proračunski fondovi i mjesne samouprave čiji se rashodi za zaposlene i materijalni rashodi osiguravaju u proračunu. 

Zakonom o proračunu je utvrđeno da predstavničko tijelo donosi proračun na razini podskupine (trećoj razini računskog plana) dok će se projekcije usvajati na drugoj razini ekonomske klasifikacije.

Upute sadrže:

1. Primjenu Zakona o fiskalnoj odgovornosti

2. Temeljna ekonomska ishodišta i pretpostavke za izradu prijedloga proračuna jedinica lokalne i područne (regionalne) samouprave za razdoblje 2013. – 2015. g.

3. Odrednice prihoda i rashoda proračuna JLP(R)S 

4. Temeljna ekonomska ishodišta i pretpostavke za izradu prijedloga financijskih planova

5. Opis planiranih politika Općine Stari Jankovci
6. Okvirni prijedlog opsega financijskog plana korisnika za razdoblje 2013. – 2015. g.

7. Metodologiju za izradu prijedloga financijskog plana korisnika.

1. PRIMJENA ZAKONA O FISKALNOJ ODGOVORNOSTI I UREDBE O

      SASTAVLJANJU I PREDAJI IZJAVE O FISKALNOJ ODGOVORNOSTI I  

      IZVJEŠTAJA O PRIMJENI FISKALNIH PRAVILA

    Zakon o fiskalnoj odgovornosti (NN broj 139/10.) kao jedna od ključnih mjera Programa gospodarskog oporavka stupio je na snagu 1. siječnja 2011. g., a Zakonom su uvedena fiskalna pravila u okviru kojih Vlada Republike Hrvatske utvrđuje i provodi svoju fiskalnu politiku.

Prvi dio fiskalnih pravila usmjeren je na provođenje fiskalne konsolidacije s ciljem smanjivanja državne potrošnje, a drugi dio odnosi se na očuvanje održivih fiskalnih pozicija i rezultata provedbe fiskalne konsolidacije a sve s ciljem smanjivanja udjela javnog duga u bruto domaćem proizvodu. 

                         Uz fiskalna pravila, Zakon sadrži i druga pravila vezana za procjenu fiskalnog učinka, stvaranje obveza iznad iznosa utvrđenog proračunom i uvođenje kontrole u proces izvršavanja proračuna. Također je uvedena Izjava o fiskalnoj odgovornosti za čelnike svih razina te se utvrđuje sustav odgovornosti za provedbu odredaba Zakona. Navedenim pravilima osigurava se fiskalna odgovornost, transparentnost te srednjoročna i dugoročna održivost javnih financija.

                       Izjava o fiskalnoj odgovornosti i izvještaj o primjeni fiskalnih pravila prvi puta se sastavljala u 2012. g. za 2011. g., a sastavljat će se u 2013. za 2012. g. i na dalje. 

To je izjava kojom čelnik proračunskog i izvanproračunskog korisnika proračuna JLP(R)S, čelnik JLP(R)S potvrđuje zakonito, namjensko i svrhovito korištenje sredstava, učinkovito i djelotvorno funkcioniranje sustava financijskog upravljanja i kontrola u okviru proračunom odnosno financijskim  planom zadanih sredstava. Izjava se može dati i u slučaju uočenih slabosti i nepravilnosti ako uočene slabosti i nepravilnosti ne utječu na zakonito, namjensko i svrhovito korištenje sredstava te na učinkovito i djelotvorno funkcioniranje sustava financijskog upravljanja i kontrola u okviru proračunom odnosno financijskim planom utvrđenih sredstava. 

                       Čelnici proračunskih korisnika Općine Stari Jankovci, do 28. veljače 2013. godine, dostavljaju općinskom načelniku Općine Stari Jankovci za 2012. godinu: Izjavu o fiskalnoj odgovornosti, popunjeni Upitnik, Plan otklanjanja slabosti i nepravilnosti, i Izvješće o otklonjenim slabostima i nepravilnostima utvrđenima prethodne godine. 

Jedinice lokalne i područne (regionalne) samouprave obvezne su provjeriti kod proračunskih korisnika da li su zaista poštovana načela zakonitog, namjenskog i svrhovitog korištenja sredstava te da je uspostavljen i funkcionira učinkovit i djelotvoran sustav financijskog upravljanja i kontrola, a o uočenim nepravilnostima po provedenim provjerama izvijestiti Ministarstvo financija sukladno Naputku o otkrivanju, postupanju i izvješćivanju o nepravilnostima u upravljanju proračunskim sredstvima (NN 70/12).

2. TEMELJNI EKONOMSKI POKAZATELJI GOSPODARSTVA  ZA RAZDOBLJE 

      2013. – 2015. 

                     Temeljni cilj fiskalne politike u nadolazećem srednjoročnom razdoblju je smanjivanje

proračunskih neravnoteža kroz relativno snižavanje proračunskih rashoda, smanjivanje deficita te zaustavljanje rasta i otpočinjanje postupnog smanjivanja udjela javnog duga u BDP-u. Ovakvi ciljevi fiskalne politike proizlaze iz Zakona o fiskalnoj odgovornosti, ali i objektivnih ekonomskih i financijskih okolnosti u domaćem i međunarodnom okruženju. 

                     Projekcije prihoda za razdoblje 2013. – 2015. godine izrađene su u skladu s trenutnim kretanjima i makroekonomskim projekcijama za spomenuto razdoblje te procijenjenim efektima pristupanja Republike Hrvatske  Europskoj uniji, dok su projekcije rashoda učinjene slijedom pravila definiranih Zakonom o fiskalnoj odgovornosti.

Projekcije ukazuju na realni pad BDP-a Republike Hrvatske od 1,4% u 2010. godini, stagnaciju u 2011. i 2012. godini dok se u narednom razdoblju očekuje realni rast BDP-a od 1,8% u 2013., 3,0% u 2014. te 3,5% u 2015. godini.

3. ODREDNICE PRIHODA I RASHODA PRORAČUNA JEDINICE LOKALNE I 

PODRUČNE (REGIONALNE) SAMOUPRAVE
                    Na temelju istih makroekonomskih pretpostavki kao i kod prihoda državnog proračuna, projicirani su i prihodi jedinica lokalne i regionalne (područne) samouprave. Udio ukupnih prihoda jedinice lokalne i područne (regionalne) samouprave u BDP-u u razdoblju 2013. – 2015. kreće se  od 4,3% BDP-a u 2013. do 4,2% i 4,1% u 2014. odnosno u 2015.godini. 

                     Najvažniji prihodi JLP(R)S jesu prihodi od poreza na dohodak, a njihov projicirani rast u skladu je s rastom bruto plaća i zaposlenosti. U 2013. g. ovi prihodi ostvarit će rast od 2,2% u odnosu na 2012. godinu, a u 2014. i 2015. rast od 2,9% odnosno 4,6% u odnosu na prethodne godine.

Drugi po važnosti prihodi JLP(R)S jesu prihodi od prodaje roba i usluga koji će također ostvariti rast u 2013. i narednim godinama. Značajni su i prihodi od pomoći s rastom od 0,4% u 2013. godini te  rastom od 3,3% u 2014. i 2,1% u 2015. u odnosu na prethodne godine.

                   Projicirani rast ukupnih rashoda u 2013. godini iznosit će 4,4% BDP-a, a u 2014. će se smanjiti na razinu 4,3% BDP-a. U 2015. godini projicirani su na razini 4,2% BDP-a u odnosu na prethodnu godinu. 

Jedinice lokalne i područne (regionalne) samouprave navedene projekcije ne primjenjuju izravno pri izradi prijedloga proračuna, već svaka JLPRS izrađuje plan rashoda uzimajući u obzir vlastite gospodarske i društvene specifičnosti pridržavajući se odredbi Zakona o proračunu i Zakona o fiskalnoj odgovornosti. 

                   Stoga, treba naglasiti da je čelnik jedinice lokalne i područne i (regionalne) samouprave i proračunskog korisnika odgovoran, osim za zakonito planiranje i izvršavanje proračuna odnosno financijskog plana, i za svrhovitost, učinkovitost i za ekonomično raspolaganje proračunskih sredstvima proračuna odnosno financijskog plana.

4. TEMELNA EKONOMSKA ISHODIŠTA I PRETPOSTAVKE ZA IZRADU 

PRIJEDLOGA FINANCIJSKIH PLANOVA

                     Temeljni fiskalni cilj u nadolazećem razdoblju je smanjenje proračunske neravnoteže kroz snižavanje udjela proračunskih rashoda te smanjenje deficita što proizlazi iz Zakona o fiskalnoj odgovornosti, ali i objektivnih ekonomskih i financijskih okolnosti.

Glavni makroekonomski i fiskalni ciljevi su:

· porast zapošljavanja, odnosno smanjenje nezaposlenosti,

-     porast životnog standarda,

                -    rast društvenog bruto proizvoda.

Prioritetno se podržavaju investicije u znanje, tehnologiju i turizam, te razvoj manjih i srednjih poduzeća.

Osnovni elementi makroekonomske politike za razdoblje 2013. – 2015. g. jesu:

· povećanje nominalnog rasta BDP-a,

· povećanje relativnog rasta BDP-a na 1,8% u 2013., 3,0% u 2014. te 3,5% u 2015.,

· rast inflacije u 2013. 2,7%, dok se u zadnje dvije godine očekuje rast od 2,4%,

5. OPIS PLANIRANIH POLITIKA 

Osnovni ciljevi u provođenju politike Općine Stari Jankovci u ovom predstojećem razdoblju biti će ulaganje napora za održavanje postignutog životnog standarda na svim područjima, koliko god to opće prilike budu dozvoljavale, a naročito: 

· održivi gospodarski razvoj, razvoj komunalne infrastrukture – ceste i kanalizacijska mreža, poticanje zapošljavanja i zadržavanje postignute razine zaposlenosti i životnog standarda;

·   održavanje postignute kvalitete sveukupne komunalne infrastrukture;

·   promoviranje i poticanje kulturnih događanja,
·   razvoj turizma i ostalih djelatnosti s tim u vezi;

·   funkcionalnost i učinkovitost uprave;

·   upravljanje imovinom.

· Prioriteti Općine Stari Jankovci u 2013. godini su kapitalna ulaganja: 

· izgradnja II faze kanalizacijske mreže i uređaja za odvodnju voda

· izrada projektne dokumentacije za uređaj za pročišćavanje otpadnih voda

· rekonstrukcija Vatrogasnog doma u Slakovcima

· nastavak izgradnje športsko – rekreacijskog centra u Novim Jankovcima

· sanacija Doma kulture u Srijemskim Lazama

· izgradnja tržnog centra u Starim Jankovcima

· izgradnja zgrade Dječjeg vrtića „Krijesnica Jankovci“ Stari Jankovci
· nastavak sanacije pješačkih staza

· nastavak uređenja reciklažnog dvorišta i odvajanje biootpada
· uređenje ograde oko groblja u Starim Jankovcima

· izrada projektne dokumentacije III faze kanalizacijske mreže

· izrada projektne dokumentacije adrenalinskog parka, šetnjca, i dr.

· uređenje poljskih putova 

· sanacija Doma kulture u Starim Jankovcima

· legalizacija športskih objekata na nogometnim igralištima u Starim Jankovcima, Srijemskim Lazama i Slakovcima

Očekivani prioriteti Općine Stari Jankovci za 2014. i 2015. godinu su:

· puštanje u rad kanalizacijske mreže za naselja Nove i Stare Jankovce
· nastavak izgradnje kanalizacijske mreže

· izrada projektne dokumentacije za kanalizacijsku mrežu IV i V faze za naselja Srijemske Laze , Slakovci i Orolik
· rekonstrukcija prometnice u ulicama Nikole Tesle i Braće Radić u Starim Jankovcima

· nastavak sanacije pješačkih staza

· investicijsko održavanje prometnica i poljskih putova

6. OKVIRNI PRIJEDLOG OPSEGA FINANCIJSKOG PLANA KORISNIKA ZA 

RAZDOBLJE 2013. – 2015.
     Zbog nastavka nepovoljnih gospodarskih kretanja, i u 2013. godini procjenjuje se daljnje smanjivanje nenamjenskih prihoda te se od svih korisnika Proračuna Općine Stari Jankovci očekuju dodatni napori u smanjivanju rashoda za slijedeću godinu.

    Okvirni opseg financijskih planova za 2013. – 2015. godinu treba predvidjeti na razini istoj ili smanjenja odnosno stagnacije u odnosu na realizaciju u 2011. i očekivanu realizaciju za 2012. godinu. Posebno se to odnosi na financijske planove koji se financiraju iz izvornih prihoda Općine Stari Jankovci.

    Ovim Uputama po prvi puta se, a kako to nalaže Zakon o fiskalnoj odgovornosti određuju limiti u apsolutnim iznosima koje su proračunski korisnici dužni razraditi u svojim financijskim planovima. Dakle, iznos koji je određen za financiranje pojedinog proračunskog korisnika u svojem financijskom planu potrebno je raspodjeliti na programe, aktivnosti i projekte koje očekujete da Grad financira. Napominjemo da će Grad Daruvar kao i ranijh godina dijelomično financirati rashode za zaposlene, materijalne rashode, pomoć djeci s teškoćama u razvoju, pomoć u podmirivanju troškova prehrane, kao i ostale realne rashode proračunskog korisnika ovisno o njegovim specifičnostima.

Sredstva za financiranje proračunskih korisnika Grada Daruvara za 2013. godinu  određena su u slijedećim iznosima:

1. Dječji vrtić „Krijesnica Jankovci“, Stari Jankovci                            420.000,00 kn      

2. Vijeće srpske nacionalne manjine                                                   20.000,00 kn

3. Vijeće mađarske nacionalne manjine                                              20.000,00 kn

Za dječji vrtić iznosi koji se planiraju ostvariti iz Državnog proračuna za djecu s teškoćama u razvoju u 2013. godini u iznosu od 6.400,00 kn i za predškolski program u iznosu od 2.400,00 kn i uključeni su u gore navedene iznose prema planu za 2012. g., a moguća je korekcija prema Odluci Ministarstva.
Prijedlog financijskog plana obuhvaća:

· procjene prihoda i primitaka iskazane po vrstama za razdoblje 2013. – 2015.,

-     plan rashoda i izdataka za razdoblje 2013. – 2015. razvrstanih prema proračunskim  

      klasifikacijama,

-     obrazloženje prijedloga financijskog plana,

-     plan razvojnih programa.

Proračunski korisnici obvezni su izraditi procjenu prihoda i primitaka za razdoblje 2013. – 2015. godine po izvorima financiranja. Izvori financiranja predstavljaju skupine prihoda i primitaka iz kojih se podmiruju rashodi i izdaci određene vrste i utvrđene namjene.
Proračunski korisnici financijske planove za 2013. g. planiraju i dostavljaju Jedinstvenom upravnom odjelu na 4. ili 5. razini ekonomske klasifikacije, a usvajaju ga na 3. razini, odnosno projekcije financijskih planova za 2014. i 2015. g. na 2. razini.

Zahtjevi za pojedine programe moraju biti detaljno obrazloženi i pripremljeni po modelu programskog planiranja, što obuhvaća:

· naziv programa

· opis

· planirani cilj

· izvori financiranja

· korisnici projekta

· potrebna sredstva

· troškovnik programa

· potreban broj radnika za provođenje programa

· očekivane koristi i mjerila za utvrđivanje koristi tog programa.

Obrazloženje financijskog plana proračunskog korisnika je podloga za analiziranje rezultata, usmjeravanje djelovanja i osnova za utvrđivanje odgovornosti. 

Odstupanje od onog što je prethodne godine projicirano za 2013. i 2014., i što je već usvojeno prethodne godine, potrebno je u ovom dijelu obrazložiti, navodeći zbog čega dolazi do razlika u odnosu na projekcije dane prethodne godine.

                            Proračun po programima prezentira javnosti, predstavničkim i izvršnim tijelima ciljeve i proračunska sredstva osigurana za provedbu zadanih ciljeva te rezultate provedbe zadanim programa. Mjerenje rezultata programa osigurava jasniju i učinkovitiju dodjelu sredstava. Naglasak je potrebno staviti na ciljeve koji se programima namjeravaju postići i pokazatelje uspješnosti realizacije tih ciljeva. Obrazloženje cilja nekog programa mora dati odgovor na to što se programom želi postići, kako se nastoji realizirati i tko je korisnik ili primatelj usluge. Važno je istaknuti uštede do kojih će dovesti realizacija utvrđenih ciljeva i objasniti posljedice koje bi nastale u slučaju neprovedbe programa u predloženom obuhvati ili predviđenom razdoblju. Potrebno je navesti ishodište i pokazatelje na kojima se zasnivaju izračuni i ocjene potrebnih sredstava za provođenje programa, odnosno aktivnosti/projekta.

Proračunski korisnici imaju obvezu usklađivanja svog financijskog plana s donesenim Proračunom Općine Stari Jankovci i drugim proračunima iz kojih se financiraju. Financijski plan za razdoblje 2013. – 2015. godine mora biti donesen do 31. 12. 2012. godine.

Odgovorna osoba proračunskog korisnika odgovorna je za zakonito i pravilno planiranje i izvršavanje financijskog plana.

Nakon što je Proračun donesen proračunski korisnici imaju obvezu izraditi Mjesečni financijski plan za 2013. g. po mjesecima i dostaviti ga Jedinstvenom upravnom odjelu do 15. siječnja 2013. g.

  7. METODOLOGIJA ZA IZRADU PRIJEDLOGA FINANCIJSKOG PLANA 

PRORAČUNSKIH KORISNIKA OPĆINE STARI JANKOVCI
Svi proračunski korisnici Općine Stari Jankovci obvezni su:

- izraditi Prijedloge financijskih planova za razdoblje 2013. – 2015. godine u skladu s

  odredbama Zakona o proračunu i pridržavati se ovih Uputa,

- dostaviti ih Jedinstvenom upravnom odjelu Općine Stari Jankovci do 24. rujna 2012. godine.

                         Kod predlaganja raspodjele javnih prihoda treba se voditi kriterijem potreba krajnjih korisnika sredstava te dati prednost programima koji zadovoljavaju potrebu najveće grupacije korisnika. Predlaganje programa radi uvrštenja u općinski proračun ukazuje na stupanj javne odgovornosti predlagača, s sve u funkciji ostvarenja javnih ciljeva.

                           Proračunski korisnik u financijskom planu treba iskazati sve svoje prihode i rashode bez obzira na moguće uplate dijela prihoda korisnika u proračun Općine Stari Jankovci ili podmirivanje dijela rashoda korisnika direktno s računa proračuna.

Općina Stari Jankovci može dio obveza podmirivati direktno dobavljačima. Zbog racionalizacije poslovanja i sniženja troškova poželjno je da se neke usluge podmiruju direktno s računa proračuna. Bez obzira na način podmirivanja rashoda to su još uvijek rashodi korisnika i kao takvi moraju biti iskazani u financijskim planovima korisnika, a kasnije i u njegovim knjigovodstvenim evidencijama te financijskim izvještajima.

                         Nakon primitka kompletne dokumentacije od proračunskih korisnika, općinski načelnik procjenjuju zahtjeve i pripremaju prijedlog zajedničkog i objedinjenog financijskog plana i radi daljnju obradu.

                        Općinski načelnik utvrđuje Prijedlog Proračuna i dostavlja ga na razmatranje Odboru za financije i proračun. Istovremeno, uz prijedlog Proračuna.

Nacrt Proračuna Općine Stari Jankovci za 2013. godinu i projekcije za 2014. i 2015. g. općinski načelnik upućuje predstavničkom tijelu na donošenje do 15. studenog 2012. g.

                        U tijeku rasprave o prijedlogu Proračuna, podneseni amandmani kojima se predlaže povećanje rashoda iznad iznosa utvrđenih prijedlogom, mogu se prihvatiti pod uvjetom da se istodobno predloži smanjenje nekih drugih rashoda, ali ne smiju biti na teret proračunske zalihe. 

Općinsko vijeće mora donijeti Proračun za razdoblje 2013. – 2015. godine do konca tekuće godine, odnosno do 31. 12. 2012. godine ili Odluku o privremenom financiranju.                         
Ove Upute, zajedno s Prilogom 1 i Prilogom 2 dostavljaju se proračunskim korisnicima Općine Stari Jankovci, a mogu se preuzeti i na web stranicama Općine Stari Jankovci www.o-jankovci.hr,.

S poštovanjem, 

	
	                                    OPĆINSKI NAČELNIK

	
	                                       Ivo Lozić


